Raseinių kapinių koplyčia

Raseinių kapinių koplyčia stovi Raseinių miesto civilinėse kapinėse, kurios yra prie Sodų gatvės (kelio ), apie 0,7 km į rytus nuo nuo Raseinių bažnyčios. Veikiančios kapinės užima 1,72 ha.

Koplyčia mūrinė, su laidojimo rūsiu. Suremontuota, atidaroma per didžiąsias šventes. Koplyčios kaimynystėje yra palaidota kraštui nusipelniusių žmonių.

 Istorija 

Oficialiai kapinės tapo Raseinių miesto kapinėmis XIX a., iki tol tai buvo Arškainių kaimo kapinės. Kapinėse randami paminklai, daugiausia atspindintys XIX–XX a. Lietuvos istorijos epizodus.Raseinių kapinių koplyčia pamatyklietuvoje.lt 

Arškainių koplyčia pastatyta 1891 m. Jokūbo Ivanausko iniciatyva.Kelionių sezono pradžia Raseinių krašte manoraseiniai.lt Pirmajame koplyčios altoriuje buvo įtaisytas šv. Jurgio paveikslas. Vietos žmonės prisimena, kad per Antrąjį pasaulinį karą buvo nukentėjęs koplyčios stogas, dar pokario metais rūsyje stovėjo karstai. Joje vykdavo pamaldos, buvo šarvojami žmonės.

2022 m. koplyčia buvo suremontuota, pristatyta visuomenei: pašventinta, atlaikytos pirmosios šv. Mišios. Siekiant išsaugoti pastatą, buvo pakeisti stogo danga, seni langai ir durys, atnaujintas interjeras.Visuomenei pristatyta atnaujinta Raseinių kapinių koplyčia  raseiniai.ltDuris atvėrė restauruota Raseinių kapinių koplyčia raseiniunaujienos.lt

 Architektūra 

Koplyčia stovi aukščiausioje kapinių dalyje, priekiniu fasadu atgręžta į vakarus (bažnyčios pusę). Statinys kompaktiško stačiakampio plano, dengtas dvišlaičiu stogu su šiferio danga, netinkuoto raudonų plytų mūro. Stilistinę architektūrą atspindi smailiaarkės langų ir pusapskritės durų angų formos, kampiniai piliastrai, fasadų puošyba (profiliuoti karnizai, sienų plokštumas skaidančios įgilintos nišos, angas juosiančios į paviršių ištrauktų plytų eilės). 

Vidinėje erdvėje įrengti laiptai į erdvų balkoną, yra medinės grindys. Laiptai į rūsį yra lauke, prie galinės sienos. 

 Galerija 

 Šaltiniai 

 Nuorodos 

 Raseinių kapinių koplyčios architektūrinis apšvietimas audiotonas.lt

Kategorija:Raseinių rajono koplyčios
Kategorija:Raseiniai